cyanic-selkie/wikianc huggingface dataset:
Integrated Truss Structure
Z1 truss
Det første truss-elementet, Z1, ble skutt opp med STS-92 i oktober 2000. Den blir brukt som en midlertidig montasje-sted for «P6 truss and solar array», som ble montert på den påfølgende romfergeturen til ISS, STS-97. Selv om Z1 ikke er en del av hovedstrukturen, er Z1-truss den første delen på ISS, som satte malen for fremtidige montasjer. Det inneholder ulike typer utstyr, elektrisk kabling, gyroskop, plasma-kontaktorer som skal hjelpe med statisk elektrisitet. Den er uten trykk, men inneholder to tilkoblingsporter for lett tilkobling av datakommunikasjon. En blir brukt til å forbinde Z1 med Unity. Etter P6 er flyttet, vil Z1 ikke bli brukt til annet enn sitt opprinnelige utstyr.
Knop (mål)
Omregninger
1 knop = 1,852 km/t
Fornybar energi
Fornybare energiressurser finnes over et vidt geografisk område, i motsetning til fossilt brensel, som er konsentrert i et begrenset antall land. Økt bruk av fornybar energi og energieffektiv teknologi, gir mer energisikkerhet, reduksjon av klimaendringer, og økonomiske fordeler. Det er sider ved mange av de fornybare energikildene som gjør storskala energiutnyttelse komplisert. Varierende effekt gir ustabil energiproduksjon. For eksempel vil sol og vind variere i løpet av døgnet, i tillegg til å være væravhengig. Dermed kan en i perioder få mindre energiproduksjon enn det samfunnet etterspør. Et annet problem er at noen kilder kun tilbyr lavverdig energi.
Begrepsavklaringer og definisjoner
Primærenergi er et begrep for energiformene slik en finner dem i naturen, før de på noen måte er benyttet ved energiomforming. Primærenergi blir omformet til energitjenester på forskjellige måter. Primærenergikilder er bioenergi, vannkraft eller geotermisk energi, disse blir så omgjort til energibærere, for eksempel biodiesel eller elektrisk kraft. Deretter konverteres de til varme- eller bevegelsesenergi for å bli energitjenester som fjernvarme, romoppvarming og belysning, elektrisitetsforsyning eller mekanisk energi.
Metoder for utnyttelse av geotermisk energi
For å utnytte den geotermiske energien i et område, er permeabiliteten, altså hvor porøs berggrunnen er, viktig. Mange steder er ikke berggrunnen særlig porøs, men en har forsøkt å skape små åpninger i berggrunnen. En metode går ut på å lage en borebrønn, for deretter å pumpe ned vann med svært høyt trykk. Hensikten er å få fjellet til å sprekke opp slik at vann og damp kan trenge gjennom. Testene som har vært gjort har ikke vært lovende, men der berggrunnen var mer porøs fra før har utfallet vært mer heldig. Avhengig av lokale forhold kan det være nødvendig å bore ned til 3000–5000 m.
Bioenergi
Bioenergi er energiutnyttelse av biomasse fra døde organismer, opprinnelig fra celler som fikk sin energi fra sollys via fotosyntese. Som oftest menes planter, trær og alger, men også treavfall, papir, våtorganisk avfall og kloakkslam. Biomasse kan brukes som energikilde direkte via forbrenning for å produsere varme eller indirekte ved konvertering til ulike former for biodrivstoff. Konvertering til biodrivstoff kan oppnås ved ulike metoder som er grovt klassifisert i: termiske, kjemiske og biokjemiske metoder. Trevirke er fortsatt den største energikilden til biomasse (2012); eksempler er døde trær, grener og stubber, hageavfall og flis. Biomasse omfatter også plante- eller dyrerester som kan omgjøres til fibre eller industrielle kjemikalier, for eksempel biodrivstoff. Industriell biomasse kan dyrkes fra mange vekster, som gress, hamp, mais, poppel, vier, durra, sukkerrør og bambus, samt en rekke treslag som eukalyptus og oljepalme (palmeolje). Bioenergi kan også fås fra avlinger dyrket til bruk som drivstoff, hvor en benytter vekster som gir stor biomasseproduksjon per arealenhet med lav innsats. En stor fordel med bioenergi er at noen former av den kan benyttes i eksisterende teknologier, som bilmotorer og fyrkjeler.
Metoder for utnyttelse av bioenergi
Flytende brensel har store fordeler fremfor faste og gassformige. Årsaken er lettvint lagring, transport og omlastning, i praksis har de også større energitetthet. Typisk har utviklingen gått mot å finne alternativer til diesel og bensin, som ikke bidrar til global oppvarming. Viktige råstoffer er alkoholer, prosesserte vegetabilske eller animalske oljer, pyrolyseoljer og forskjellige syntetiske stoffer fra gassifisert biomasse. Alkoholer som benyttes som biodrivstoff, er etanol og metanol som fremstilles gjennom gjæring av sukkerarter. Det benyttes planter som sukkerrør, sukkerroer, poteter, mais, hvete og alle typer frukt. I mange land, inkludert USA og EU, benyttes biodrivstoff blandet inn i bensin.
Metoder for utnyttelse av havenergi
Solen og månen påvirker verdenshavene slik at det dannes tidevann. På steder langs kysten der det er sund og streder kan store vannmasser få stor hastighet som kan utnyttes som tidevannskraft. Energipotensial kan være i området 500–1000 W/m² i tverrsnittet av strømmen. Et demonstrasjonsanlegg drives av Ocean Renewable Power Company på kysten av Maine og er koblet til kraftnettet, tidevannskraftverket i Bay of Fundy utnytter en av verdens sterkeste tidevannsstrømmer.
Miljøpåvirkning fra fossile energikilder
Det er imidlertid påpekt at usikkerheten med beregninger av eksterne kostnader er svært store, med en faktor på 3 både i positiv og negativ retning. Forskerne mener allikevel at en usikkerhet med faktoren 3, er bedre enn om en skulle ha operert med uendelig store kostnader. Det ville vært tilfelle om en ikke gjør noen antagelser i det hele tatt.
Anbefalinger fra FNs klimapanel
Energiforsyningen for veiene mot 1,5 °C-målet går via energikilder med lave karbonutslipp, som fornybare energikilder, kjernekraft og fossile energikilder der en i størst mulig grad går over til karbonfangst og -lagring. Dessuten en rask reduksjon av elektrisitetsproduksjon med fossile energikilder og elektrifisering av sluttbrukernes energibruk. Rundt 2050 må verden ha fått til en overgang mot nesten bare fornybare energikilder og kjernekraft. Fordelingen mellom bioenergi, vind- sol- og vannkraft er forskjellige i de ulike veiene mot 1,5 °C-målet. Hvor stort innslaget av kjernekraft vil bli, avhenger mye av opinionens oppfatninger, men mange veier forutsetter utfasing av kjerneenergi eller begrenset bruk frem mot 2100. Kjernekraftverk har noen store fordeler, som at det ikke gir utslipp av klimagasser eller partikkelforurensning under normal drift, det er kjent teknologi og gir jevn energiproduksjon over døgnet og året. En annen fordel er at råstofftilgangen (uran) fremdeles er stor. En usikkerhet er svekket spisskompetansen innenfor kjernekraftteknologi siden 1970-årene.
Debatt
FNs klimapanel oppsummerer i sin spesialrapport Renewable Energy Sources and Climate Change Mitigation (2012) at beslutningstagere som ønsker å øke andelen av fornybare energikilder og samtidig begrense global oppvarming, står ovenfor betydelige utfordringer med å få til et strukturelt skifte i løpet av noen få tiår. Utfordringene er større enn den historiske overgangen fra vedfyring til kull og senere fra kull til olje, fordi den tilgjengelige tiden er så knapp.
I oktober 2021 sa EUs klimakommissær Frans Timmermans at «det beste svaret» på den globale energikrisen i 2021 er «å redusere vår avhengighet av fossilt brensel». Han sa at de som skyldte på European Green Deal gjorde det «kanskje av ideologiske grunner eller hadde økonomiske grunner for å beskytte sine egeninteresser.» Noen kritikere beskyldte European Union Emissions Trading System (EU ETS) og nedleggelse av atomkraftverk for å ha bidratt til energikrisen i 2021. EU-kommisjonens president Ursula von der Leyen sa at Europa er «for avhengig» av naturgass og -import. Ifølge Von der Leyen; – svaret er å diversifisere våre energikilder og, noe som er avgjørende, å fremskynde overgangen til ren energi.
Hugo Preuss
Politisk karrière
Etter novemberrevolusjonen ble Preuss 15. november 1918 utnevnt til statssekretær i innenriksdepartementet. Friedrich Ebert ga ham oppdraget å forberede en ny forfatning. I Philipp Scheidemanns kabinett ble han utnevnt til tysk innenriksminister.
Kriminalsjef Foyle
Oversikt
Hver episode er som regel avsluttende. Enkelte er fortsettende, som de som omhandler karrieren til hans sønn Andrew (spilt av Julian Ovenden), jagerflyger i Royal Air Force.
Imtempus
Systematisk inndeling
Slekten ble opprinnelig (i 1882) beskrevet uten tilhørende arter. Dette er ikke gyldig i dag, men var akseptert tidligere.
Guerryus
Utseende
Middelsstore, avlange, mørke trebukker. Antennene er tynne, omtrent så lange som kroppen hos hannene og betydelig kortere hos hunnene. Pronotum er tønneformet. Dekkvingene er parallellsidige og forholdsvis myke, fint hårete.
Hringvegur
NB: Etter at traseen på Øst-Island høsten 2017 mellom Breiðdalsvik og Egilsstaðir ble endret til å gå om Fáskrúðsfjörður og Reyðarfjörður er det nå bare en cirka 8 kilometer lang strekning innerst i Berufjörður av Ringveien som er grusbelagt!
Adjinga
Adjinga er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Francesco Gaude
Francesco Gaude (født 5. april 1809 i Cambino i Torino i kongedømmet Sardinia, død 14. desember 1860 i Roma) var en av Den katolske kirkes kardinaler. Han var tilknyttet Den romerske kurie.
Magne Jørgensen
Jørgensen er diplomingeniør i økonomi fra Universität Karlsruhe (1988). Han har også en Dr.scient.-grad fra Universitetet i Oslo, der han disputerte med avhandlingen «Empirical studies of software maintenance» i 1994. Jørgensen arbeidet som seniorforsker i Telenor Research and Development fra 1989 til 1998, før han gikk over i Storebrand. Han ble førsteamanuensis ved Institutt for Informatikk i 1996, og professor ved Simula i 2001.
1709
1709 (MDCCIX) i den gregorianske kalender var et år uten skuddag som begynte på en tirsdag.
Jerzy Pawłowski
Jerzy Władysław Pawłowski (født 25. oktober 1932 i Warszawa, født 11. januar 2005 i Warszawa) var en polsk fekter som deltok i de olympiske leker 1952 i Helsingfors, 1956 i Melbourne, 1960 i Roma, 1964 i Tokyo, 1968 i Mexico by og 1972 i München.
Pawłowski ble olympisk mester i fekting under Sommer-OL 1968 i Mexico by. Han vant den individuelle konkurransen i sabel foran Mark Rakita fra Sovjetunionen og Tibor Pézsa fra Ungarn.
Speleobama
Speleobama er en slekt av små, rødlige eller brunlige køllebiller.
Mari Moen Holsve
Mari Moen Holsve (født 20. oktober 1986) er en norsk forfatter.
Holsve debuterte i 2006, 19 år gammel, med Skjelka-Agenten (Cappelen Damm, 2006). Hun har også gitt ut Rasp (Cappelen Damm, 2008), Ingen sover trygt i natt (Cappelen Damm, 2017) og serien Halvgudene. Halvgudene er fantasyromaner for ungdom, og foregår alle i det fiktive universet Tiladnen.
Gormflaith
Njåls saga tar sannsynligvis feil når den sier at hun ikke var mor til Brians barn, hun regnes av irske kilder som mor til Donnchad mac Briain.
Mamelukk
Historie
Mamelukkene var formidable krigere, ettersom de var trent fra barndommen av, og en slik hær klarte å forsvare Egypt mot en mongolsk invasjonshær (dette var etter Djengis Khan).
Cofidis (bank)
Cofidis ble grunnlagt i 1982 av 3 Suisses International i samarbeid med Cetelem, og spesialiserer seg i forbrukerlån.
Newzealandsk mesterskap i alpint 2013
Resultater menn
Mange utenlandske utøvere deltok i rennene, uten å delta i det nasjonale mesterskapet. Manuel Wieser vant storslalåmrennet, foran Robert Cone og Daniel Dejori. Per Torstein Haugen kom på 21.-plass. Michael Matt vant slalåmrennet, foran David Ryding og Marco Schwarz. I super-G vant Maciej Bydlinski, foran Prebble og Feasey.
Skydeselskabet Christian Augusts Venner
Sang for Skydeselskabet «Kristian Augusts venner»
trofaste Rifle ofte / maa ned til Prøveskud.
om Krigens vilde Flammer / slog om vort Fædreland.
Et Hurra, Skytter gjæve, / da for vor Kappedyst!
Anna Lovinda
Slektsgranskere har prøvd å lokalisere grava til Anna Lovinda, men har ikke funnet ikke funnet noen spor. En mulighet er at det er Westport i Massachusetts heller enn Westport i Connecticut og at den omtalte kirkegården er på Westport Point.
Renaissance Center
Den japanske generalkonsulen holder til i Renaissance Center 400 og den canadiske generalkonsulen i Renaissance Center 600.
Glenn Erik Haugland
Hauglands verksliste består i dag av over 150 verk, hvorav 12 operaer.
Orkan
Orkansesong
Der orkaner forekommer, er de vanligvis sesongebetont, for eksempel:
Gerrit Konijnenberg
Hans beste resultat i verdenscupen var i nyttårshopprennet i Garmisch-Partenkirchen i 1988, der han tok en delt 108.-plass av 110 deltakere. Han slo Eddie Edwards og fikk samme poengsum som ungareren Mihaly Szalai.
Gerrit Konijnenberg er i dag far til fem og sjef for et datafirma.
Saab 9-5
-3,0tid6 (V6) (kun én bil ble laget med denne og motortypen ble ikke offisielt lansert)
Raipur
Historie
På grunnlag av ruiner av et fort og andre byggverk beliggende i den sørlige delen av byen, mener enkelte historikere at byen Raipur til og med fantes i det 9. århundre. De fleste historikere er imidlertid enig om at kong Brahmadeva Rai grunnla byen i siste del av det 14. århundret.
Norsk klimanettverk
Norsk klimanettverk er en norsk miljøorganisasjon som ble stiftet i 1. januar 2010. Norsk klimanettverk er medlem av Klimavalgalliansen.
Raipur
Økonomi
I likhet med andre ikke fullt så store byer, opplever Raipur en boom i bygging og utvikling. Den nye lufthavnen vil sammen med bedre veier og jernbaneinfrastruktur gi byen et generelt løft. Naya Raipur Development Authority, prosjektleder, står for byens utvikling. Byggingen av en 18-hulls golbane med alle fasiliteter og et hotell er også påbegynt.
Transport
Flyforbindelser til byen ble gjenåpnet etter at byen ble delstatshovedstad. Indian Airlines forbinder byen til Mumbai, Chennai, Bhubaneshwar og Nagpur. Jet Airways har daglige flyvninger til Mumbai, Delhi, Bhopal, Indore, Ahmadabad og Hyderabad. Kingfisher Airlines har flyvninger til Delhi, Mumbai, Kolkata, Indore, Bangalore og Hyderabad.
Utdanning
Det finnes en rekke universiteter i byen. Disse inkluderer Indian Institute of Management, National Institute of Technology, Pandit Ravi Shankar Shukla University, Indira Gandhi Agriculture University, Hidayatullah National Law University og Kushabhau Thakre Patrakaarita Avam Jansanchar Vishwavidyalaya. I tillegg har byen mange college, som tilbyr for- og etterutdannelse innen flere fagfelt. To av disse inkluderer Pandit Jawaharlal Nehru Memorial Medical College og Raipur Institute of Technology.
Jamnagar
Historie
Jamnagar ble historisk kalt Nawanagar eller «den nye byen», og var en av de viktigste fyrstelige statene i Saurashtra. Distriktet Jamnagar, opprinnelig konstituert som Halar distriktet, er ikke bare det siste i sin opprinnelse, men også i sin moderne satt opp. Store deler av området stammer fra antikken og helt tilbake til oldtidens perioder med Jamnagar.
Kultur
Marine National Park, Indias eneste maritime naturskatt, ligger nær Jamnagar – på et korallrev ved øya Pirotan som ligger ute i Gulf og Kutch. Jamnagar er også kjent for sine fire jainistiske templer av marmor; Vardhman Shah's Tempel, Raisi Shah's Tempel, Sheth's Tempel, og Vasupujya Swami's Tempel. Alle ble bygget mellom 1574 og 1622. Bala Hanuman-tempelet i Jamnagar er også veldig kjent og er oppført i Guinness rekordbok for å ha holdt messen "Ram Dhun" kontinuerlig siden 1. august 1964.
Codex Aureus av Echternach
Omslag
Frontomslaget til manuskriptet er en ottonsk juvelert bokbinding som er omtrent femti år eldre en selve manuskriptet. Dette bokomslaget kan formodentlig dateres til perioden mellom 985 og 991 og ble til i Trier. Det ble anferdiget på befaling av erkebiskop Egbert av Trier i hans verksteder. Omslaget var gave fra keiserinne Theophanu og hennes sønn Otto III. Det hadde ikke ennå noen fast bokblokk da det, antagelig kort etter innvielsen av Echternachts klosterbygning den 19. oktober 1031, fikk innbundet i seg Echternach-evangeliaret.
Volleyball under Sommer-OL 1980
Volleyball under Sommer-OL 1980. Volleyball var med på det olympiske programmet for femte gang under OL-1980 i Moskva. Det var to volleyballturneringer, en for kvinner og en for menn. Ti herrelag og åtte damelag deltok. Sovjetunionen vant både herre- og damefinalen.
Trond Jahr
Jahr regnes for øvrig som en spesialist på Mozart. Han har deltatt i musikkprogrammet Kontrapunkt i 1967, 1968, 1971 og 1988 (vinnerlaget), samt gått til topps i Kvitt eller dobbelt i emnet Mozart i 1986.
Paragolsinda
Utbredelse
Slekten er utbredt i Sørøst-Asia (Thailand, Vietnam, Taiwan).
Ra-ta-ta-ta-ta
Ra-ta-ta-ta-ta er en norsk musikalsk TV-serie for barn med musikkgruppa Dizzie Tunes som gikk på NRK Fjernsynet fra 1971 til 1972.
Marie Aakre
Utmerkelser
5. november 2007 ble hun utnevnt til Ridder 1. klasse av St. Olavs Orden for sin innsats innen pasient- og kreftomsorgen.
Tychus
Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.
La oss bli fri for all nostalgi
La oss bli fri for all nostalgi er et musikkalbum med deLillos. Albumet ble utgitt den 21. april 2017 og er innspilt akustisk live med noen få publikummer i Løkken Nøisomhed i Gange-Rolvs gate i Oslo den 2. februar og 3. februar 2017 med en enslig stereo-mikrofon.
Takhtajan-systemet
Klassifikasjon
Takhtajan bruker også overordensnivået, hhv. 55 og 16 i de to klassene. Han deler klassene videre inn i 175 og 57 ordner og har i alt 589 familier fordelt på 458 tofrøbladete og 131 enfrøbladete.
Kooikerhund
Opprinnelse og alder
Man kjenner imidlertid navnet på rasen fra 1800-tallet, og trolig har typen blitt formet på denne tiden, men den må kunne sies først å ha blitt formet som en egen rase av baronessen av Hardenbroek van Ammerstol. Før den tid var den mer variert, spesielt i størrelse. Det skjedde først et godt stykke innpå 1900-tallet, en jobb hun startet for alvor fra 1939 og utover. Den 18. juni 1966 ble en midlertid rasestandard godkjent av Raad van Beheer, og man kan således hevde at baronessen hadde fått fram nok en «kronjuvel» blant de hollandske hunderasene. Rasen ble offisielt anerkjent av den nasjonale kennelklubben i Holland i 1971.
Arkansas Tech University
Arkansas Tech University er et delstatlig teknologisk universitet i Russelville, delstaten Arkansas, i USA. Det ble grunnlagt i 1909 som en landbruksvitenskaplig høyskole.
Militærhistorie
Militærhistorie skiller seg fra krigens historie, i det militærhistorien fokuserer på krigens institusjoner og folk mens krigshistorien fokuserer mer på krigen selv og dens påvirkning fra teknologi, styresmakter og geografi.
Middelalderen
Det viktigste teknologiske framskrittet i middelalderen var trolig innføringen av stigbøylen, som kom til Europa på 900-tallet fra Kina og Midtøsten. Stigbøylen, sammen med hesteavl og bedre metallurgi, gjorde det mulig med kraftigere kavaleri. Tidligere, som for eksempel i Antikkens Roma, ble kavaleri primært brukt til oppklaring og som støttetropper. Ridende soldater kom nå til sin rett, med mulighet til å effektivt bruke våpen fra hesteryggen. I Europa ble tungt pansrede riddere sentrale, mens lettpansrede bueskyttere ble viktige i Mongolia. I Kina og Midtøsten lå man midt i mellom.
Korkeik
Treet har en tykk og korkaktig bark. Over tid kan denne barken bli svært tykk, og dette høstes hvert 10.–12. år som kork. Høstingen av kork skader ikke treet, og et nytt lag av kork gror til, noe som gjør det til en fornybar ressurs. Treet dyrkes mye i Spania, Portugal, Algerie, Marokko, Frankrike, Italia og Tunisia. Korkeikskog dekker ca. 2,5 millioner hektar i disse landene. Portugal står for 50 % av verdens korkhøst. Korkeik kan ikke felles lovlig i Portugal, bortsett fra kontrollert felling av gamle, uproduktive trær.
Prachanda
Formann Prachanda og Prachandaveien 2001
Det blei også vedtatt at partiets politikk bygde på marxismen-leninismen-maoismen og Prachandas Vei (Prachanda Path på engelsk). Dette understreka at partiets politikk spesielt bygde på Prachandas lære, og likestilte ham nærmest med Marx, Lenin og Mao som tolker av hva marxisme og kommunistisk politikk er i Nepal.
Lev Kuznetsov
Lev Fjodorovisj Kuznetsov russisk: Лев Фёдорович Кузнецов (født 1. juni 1930 i Moskva, død 16. mars 2015) var en sovjetisk fekter som deltok i de olympiske leker 1952 i Helsingfors og 1956 i Melbourne.
Krishna Chudasama
Krishna Chudasama (født 1961 i Tanzania) har vært medlem av formannskap og bystyret i Fredrikstad kommune for Arbeiderpartiet.
Hun ble kåret til en av topp10 internasjonale personer som har ledende posisjoner og er en god rollemodell for minoriteter. Målet med Topp10 er å sette fokus på den kompetanse og det engasjement som finnes hos internasjonale kvinner og menn, og å få fram gode rollemodeller for unge med innvandrerbakgrunn. Derfor har Lisa Cooper og Irmelin Drake i samarbeid med Mangfold i Arbeidslivet grunlagt Topp 10.
De viktigste kriteriene for å være valgbar til kåringen er at vedkommende
Hathayoga-pradipika
Hathayoga-pradipika (sanskrit: Haṭhayoga Pradīpikā, हठ योग प्रदीपिका) er en indisk tekst fra 1400-tallet, skrevet på sanskrit av Svatmarama, som var en elev av guruen Gorakhnath. Teksten skal være den eldste av de tre klassiske tekstene som instruerer i den hinduistiske yoga-formen Hatha yoga. De to andre tekstene er Gheranda Samhita og Shiva Samhita. Hatha yoga «er uttrykk for et endret syn på kroppen. Nå er den ikke et hindre for, men et middel til frelse. Hatha-yoga prøver å forene en større del av yogaens fysiske øvelser med meditasjonsyoga.»
1706
1706 (MDCCVI) i den gregorianske kalender var et år uten skuddag som begynte på en fredag.
Royal Air Force Museum Cosford
Royal Air Force Museum Cosford, beliggende i Cosford i Shropshire, er et museum dedikert historien om luftfart og Royal Air Force i særdeleshet. Museet er en del av Royal Air Force Museum, et ikke-offentlig organ sponset av Forsvarsdepartementet og er en veldedig organisasjon. Museet er beliggende på to steder i England. Den andre delen er i Royal Air Force Museum-London ved Colindale (nær Hendon) i Nord-London.
Alina Zagitova
Bakgrunn
Zagitova er født i Izjevsk i republikken Udmurtia, og er oppkalt etter den olympiske mesteren i rytmisk gymnastikk Alina Kabajeva. Hun har en yngre søster, Sabrina, som er sju år yngre. Hun driver også med kunstløp. Hun flyttet til Moskva da hun var 13 år gammel, for å bo sammen med sin bestemor.
Casalpusterlengo
Den fikk ærestittelen by ved en resolusjon 30. oktober 1975. Byen har en barokkkirke, Santi Bartolomeo e Martino som ble bygget i det 14. århundre, men oppusset mellom 1602 og 1610. Byen har også et slott med et tårn fra middelalderen.
Paul Percy Harris
Barndom og ungdom
Harris tok sin juridikum ved State University of Iowa i juni 1891. Da han åpnet sin advokatpraksis i Chicago, bestemte han seg for å drive slik hans bestefars helt hadde arbeidet og ville alltid vise den største tolereanse og respekt for sine medmennesker.
Camillo di Pietro
Kardinal
Pave Leo XIII utnevnte ham til camerlengo i 1878, og dette verv hadde han inntil sin død.
Episkopalgenealogi
Hans episkopalgenealogi er:
Avdelingsmerke
Avdelingsmerke er en betegnelse på et kjennetegn for en militær avdeling, utformet med farger (tinkturer) og figurer, til bruk blant annet på uniformer, skilt og skip.
På militære uniformer er det brukt forskjellige andre merker som ikke er avdelingsmerker, så som de såkalte bransjemerkene.
Månefestivalen
I 2015 opptrådte blant annet:
Losino-Petrovskij
I 1928 fikk landsbyen status som bymessig bosetning, og i 1951 bystatus.
Oboe d’amore
Oboe d’amore (hautbois d'amour/kjærlighetsobo) er altinstrumentet i obofamilien. Den er stemt i a, altså en liten ters lavere enn oboen. Et pæreformet sjallstykke med innsnevret åpning gir instrumentet en rund klangfarge, rundere enn obo, men ikke så rund som engelsk horn.
Gillian Sheen
Sheen ble olympisk mester i fekting under Sommer-OL 1956 i Melbourne. Hun vant florettturneringen for damer foran Olga Orban-Szabo fra Romania og Renée Garilhe fra Frankrike.
Tongeia
Utseende
Små, stort sett brune blåvinger. Disse artene har knapt merkbar blå farge på oversiden bortsett fra noen små, blå flekker langs ytterkanten. Bakvingene er med eller uten en stjert ved bakhjørnet. Undersiden er lysgrå, med svarte flekker eller tverrbånd.
Marianne Dahlmo
Hun debuterte i verdenscupen i Davos 18. desember 1984. Til sammen vant hun 4 verdenscuprenn.
Thisted
Thisted kirke er fra ca. 1500.
Lyngdal Stadion
Lyngdal Stadion er et idrettsanlegg som ligger i Lyngdal, midt mellom Alléen og Hamran. Anlegget eies av Lyngdal Idrettslag og Lyngdal kommune.
Lyngdal Stadion er hjemmebanen til Lyngdals 4.-divisjonslag for herrer i fotball og Lyngdals damelag i fotball som spiller i 2. divisjon.
Kombinert under Vinter-OL for ungdom 2012 – Normalbakke gutter
Normalbakke gutter i kombinert under Vinter-OL for ungdom 2012 ble avholdt på Seefeld Arena den 15. februar 2012. 17 utøvere fra 17 ulike nasjoner deltok og øvelsen bestod av et hopprenn og 10 km langrenn.
Erik Huseklepp
Brann
Han valgte Brann, og gjorde seg bemerket umiddelbart etter overgangen. I sin første seriekamp på Brann stadion scoret han med sitt første spark på ballen etter 19 sekunder mot Fredrikstad. Han fortsatte med å være førstevalg på høyrekanten resten av sesongen.
Hobro
Hobro er en by i Mariagerfjord kommune i Region Nordjylland i Danmark. Den er administrasjonssenter i kommunen. Hobro hadde 12,032 innbyggere i 2018.
Satyendra Nath Bose
Satyendra Nath Bose (bengali: সত্যেন্দ্রনাথ বসু, Satyendranāth Basu; født 1. januar 1894 i Calcutta i Britisk India, død 4. februar 1974) var en indisk fysiker og matematiker som gjorde viktig arbeid innen teoretisk fysikk.
Gjeldsslette
Gjeld til land i den tredje verden
Gjeldsslette for fattige og gjeldstyngede utviklingsland var emnet i en kampanje på 1990-tallet gjennomført av en bred koalisjon av ikke-statlige organisasjoner, kristne organisasjoner og andre, under banneret Jubilee 2000. Denne kampanjen lykkes i å sette gjeldsslette på dagsordenen for vestlige regjeringer og internasjonale organisasjoner som Det internasjonale pengefondet (IMF) og Verdensbanken. Kampanjen endte opp i at HIPC-initiativet ble lansert som en løsning på utviklingslandenes gjeldsproblemer. Et annet gjeldssletteinitiativ, Multilaterale Debt Relief Initiative (MDRI), er en utvidelse av HIPC. MDRI ble opprettet etter G8-landenes 31. toppmøtet i Gleneagles i juli 2005. Initiativet tilbyr 100% sletting av multilateral gjeld HIPC-land har til Verdensbanken, IMF og Afrikabanken.
San Sebastián de los Reyes
San Sebastián de los Reyes er en by i Spania og den autonome regionen Madrid. Byen har over 72 414 innbyggere og ligger 705 moh. San Sebastián de los Reyes ligger midt i Spania, rundt 18 km fra Madrid.
Skelleftehamn
På stedet finnes et Folkets Hus med kino, en båthavn, to skoler og et aktivitetshus med bowling, gym og sportshall. De største arbeidsgiverne er, foruten Rönnskärsverken, Utternbåtar, Kuusakoski og Railcare.
EUROPAfest
EUROPAfest er en internasjonal musikkfestival som arrangeres hver vår, mellom den 7. og til den 13. mai som er blitt lagt i București, Romania.
Festivalen regnes som et merkevare for Romania, og den blir regnet som å være den eneste festivalen i Europa som presenterer de fire musikksjangerne jazz, blues, pop og klassisk musikk på den samme festivalen. Den bringer sammen flere veldig populære band og musikere fra minst 45 land fra overalt i verden. I løpet av denne uken, har mange kulturelle arrangementer funnet sted, herunder flere konkurranser, workshops og konserter.
George Washington
George Washington (født i Bridges Creek i Westmoreland County, død 14. desember 1799 i Mount Vernon i Virginia) var en plantasjeeier, militær leder og USAs første president. Han var av britisk opphav og oppvokst i en velstående familie i provinsen Virginia. Washington arbeidet som oppmålingsingeniør før han arvet plantasjen Mount Vernon etter sine foreldre.
Terebovlja
Terebovlja (ukrainsk og russisk: Теребовля; polsk: Trembowla) er en by i Vest-Ukraina, ved bredden av elven Hnizna. Byen er hovedstad i Terebovlja rajon.
Lysfelle
Særlig sommerfugler og tovinger er de dyregruppene som ofte flyr inn i fellen.
George Washington
Personlig informasjon
Washington var en mann av stor personlig integritet, med dyp følelse for plikt, ære og patriotisme. Han var modig og fremsynt og holdt den kontinentale hæren sammen gjennom åtte harde år med krig og mangel på komfort, noen ganger på ren viljestyrke.
Washington var en cricket-entusiast og var kjent for å ha deltatt i sporten som var særlig populær på den tiden i de britiske koloniene.
Religiøs tro
Washingtons religiøse syn er en sak som har skapt noe kontrovers. Der er betydelige bevis for at han (som et antall av de grunnleggende fedrene i USA) var deist, dvs at han trodde på Gud men trodde ikke på åpenbaringen eller mirakler. Før revolusjonen, da den episkopale kirken fremdeles var statsreligion i Virginia, var han aktiv i den lokale kirken. Han snakket ofte om verdien i bønn, rettferdighet og søkte og takket for «velsignelser fra himmelen». Han fulgte av og til sin kone til gudstjenester, men der er ingen nedtegnelser om at han noen gang tok del i nattverden og han forlot jevnlig gudstjenesten før nattverden sammen med andre som ikke gikk til nattverd. Da pastor dr James Abercrombie, rektor ved St. Peters episkopale kirke i Philadelphia, nevnte i en ukentlig gudstjeneste at de i opphøyde posisjoner satte et uheldig eksempel ved å forlate kirken ved nattverd, sluttet Washington å delta på gudstjenester på søndager i det hele tatt.
Arv
Washington gav presidentskapet fredelig videre til John Adams etter å ha tjent to perioder i embetet. Bare én president siden Washington har gått ut over dette antallet, Franklin D. Roosevelt, som ble valgt fire ganger, og konstitusjonen fikk senere et tillegg, det 22. tillegget, for å sette en fast grense på to perioder på fremtidige presidenter. Washington satte mange presedenser som etablerte ro rundt presidentembetet i årene som kom og han regnes vanligvis som en av de største presidentene. Han ble også utropt etter sin død som «landsfader» og regnes ofte som den viktigste av de grunnleggende fedrene. Derfor ble han husket og nevnt jevnlig.
Kanskje er den mest synlige måten han blir husket på er bruken av bildet av ham på den amerikanske dollarseddelen og mynten verdt 25 cent. Bildet som blir brukt på dollarseddelen kommer fra et berømt portrett av ham malt av Gilbert Stuart, et av de mest bemerkelsesverdige arbeidene fra tidlig amerikansk kunst.
Auzon-skrinet
Navnet «Franks skrin» er en honnør til briten Augustus Wollaston Franks, som fikk kjøpt skrinet etter at det var lagt ut salg som løse plater i en antikvitetsbutikk i Paris, og i 1867 donerte han det til British Museum i London. På lokket var feltene langs langsidene brukket av, og det som kan ha vært de opplysende innskrifter, i likhet med de som finnes langs randen på andre platene har gått tapt. Den høyre sideplaten fulgte heller ikke med; platen ble senere funnet på gården og kjøpt inn av Bargello-museet i Italia.
Ignacio Ortiz
Ignacio Ortiz (født 26. juli 1987) er en argentinsk landhockeyspiller.
Johann Georg Sulzer
Liv og virke
Sulzers hovedverk, Allgemeine Theorie der Schönen Künste (1771–1774), er den første tyskspråklige encyklopedi som systematisk behandler alle estetikkens grunnbegreper og problemstillinger. Forbilder var franske leksika som Jacques Lacombes Dictionnaire portatif des beaux arts («ordbok over de skjønne kunster») og Denis Diderots Encyclopédie.
Kvinnen i plast
Handling - hovedhistorien
Etterforskningen viser at Veronika hadde en mystisk Stalker, en mann som dyrket henne, fotfulgte henne og tok bilder av henne i smug. Frølich finner ut at stalkeren var en nabo av Veronika. Når Gunnarstranda oppsøker stalkeren er han knivdrept av ukjent gjerningsmann. I leiligheten hans finner politiet digitale bilder av Veronika. På denne disken finner politiet også bilder av en ukjent mannsperson. Bildene er tatt samme dag som liket av Veronika ble funnet. Gunnarstranda kjenner igjen stedet hvor bildene av mannen er tatt. Mannen lokaliseres. Han er en psykolog som forteller at han har hatt Veronika som klient, men bare til én eneste time. Psykologen kan ikke gi svar på hvorfor stalkeren har fotografert ham.
Elin Kvande
I juni 2015 ble hun oppnevnt som medlem av det offentlige utvalget som skulle vurdere offentlige støtteordninger for barnefamilier. Utvalget ble oppnevnt av barne-, likestillings- og inkluderingsminister Solveig Horne.
Josef Bühler
Flukt, fangenskap, henrettelse
Den 18. januar 1945 flyktet han fra Kraków. Han ble fanget av amerikanerne 30. mai 1945 og internert i Nürnberg. Den 23. april 1946 ble han avhørt som vitne for den anklagede Hans Frank av dennes forsvarer Alfred Seidl for den internasjonale militærdomstolen i Nürnberg. Bühler var i utgangspunktet forsvarets vitne, men hans forsøk på å skyve ansvaret fra seg bidro å legge større ansvar på Frank. Bühler ble i liten grad spurt ut konkret og direkte om hans eget bidrag til forbrytelsene i Generalguvernmentet, selv om den sovjetisk aktor Lev N. Smirnov beskrev forbrytelser som både Frank og Bühler medvirket til. Bühler og Frank forsøkte å gjøre gjeldende at SS-lederen Friedrich-Wilhelm Krüger, som hadde begått selvmord den 10. mai 1945 i amerikansk fangenskap, var den egentlige ansvarlige for forbrytelsene Polen; i det øvrige la de ansvaret på Heinrich Himmler.
Rai (valuta)
Håndtering
Tradisjonen krever at Raisteiner alltid skal stå oppreist på kanten og må ikke legges ned. Bare menn håndterer steinpengene. Når steiner skifter eier flyttes de sjelden, og den nye eieren får muntlig kunnskap om alle tidligere eiere. Rai ble brukt ved forskjellige transaksjoner, som medgift ved bryllup og forskjellige slags avtaler.
Valører
Raisteiner finnes i ulike størrelser, hvor verdien dels bestemmes av steinens størrelse, form og utseende, og dels av steinens historie og alder.
Bergen kringkaster
Etablering
Det ble ikke tildelt en egen langbølgefrekvens for Bergen og senderen måtte derfor settes i synkrondrift på 260 kHz, samme som Oslo og Vigra kringkastere. For å lage lokalsendinger ble det derfor i 1937 også satt i drift en mindre 1 kW sender fra Marconi Company som sendte på langbølgefrekvensen 355 kHz. Marconisenderen fikk kallesignalet «LLE» og stasjonen ble kalt Bergen II. Den sendte fra en «sloper» antenne koblet opp imot den nordlige masten av hovedanlegget og rakk opprinnelig over mye av Vestlandet.
Ny start
Senderen til Odda Kringkaster(kallesignal LLU) som ble nedlagt 1/11-78 står nå på Bergen Kringkaster sammen med senderen til Geilo Kringkaster(kallesignal LLT)nedlagt samme dag. Oddasenderen ble gjenstartet av FBK 8/11-12 på 1314 kHz med kallesignal LLE-2. Nedstengt 28/5-17. FBK tok i bruk ny 1 kW sender 6/10-17. Som antenne er brukt både en 15 meters Comrod, og en "dobbel L".
Maur
Utbredelse
Maur finnes på alle kontinenter unntatt Antarktis, og bare noen få store øyer som Grønland, Island og deler av Polynesia og Hawaii mangler innfødte maurarter. Maur finnes innen et bredt spekter av økologiske nisjer og er i stand til å utnytte et bredt spekter av matressurser enten som direkte eller indirekte planteetere, rovdyr og åtseletere. Anslag i ulike miljøer antyder at de bidrar med 15-20% (i gjennomsnitt og nesten 25% i tropene) av den totale zoologiske biomassen, noe som overstiger vekten av virveldyr. De fleste artene lever i tropene. De nordligste forekomstene av maur er i Norge, hvor det er funnet maur så langt nord som 70. breddegrad.
Utseende
Foruten fasettøynene er det tre punktøyne plassert i en trekant på pannen. Noen arter mangler øyne og er blinde.
Klaustral etablering
Hos stokkmaur og jordmaur kan to dronninger gå sammen om å danne et nytt samfunn. I noen tilfelle kan faktisk to dronninger av to nærstående arter gå sammen. Da hver koloni hos disse artene har bare en dronning, må den deles, som hos jordmaurene. Stokkmaurdronninger som har hjulpet hverandre med å etablere bol, slåss til døden, og den ene seirer.
Bolet
Mange maurarter bygger de typiske bolene som kalles maurtuer. Slike tuer har innvendige rom og ganger og kan gå dypt ned i jorden. Noen arter bygger bol som henger i trær. Noen bor i trær eller nede i jorda, under en stein og lignende. Hærmaur (vandremaur) bor ikke fast, men flytter rundt. Noen hærmaur bygger midlertidige bol.
Maurgjester og maurvenner (myrmekofile)
En annen bille, blind køllebille, lever av maurlarver og egg. Utrolig nok hjelper maurene billene inn til ungene og nærmest fôrer dem med sitt eget avkom. Man kjenner ikke til hvordan billene lurer mauren til dette.
Symaskin
Historie
Symaskinen erstattet for en stor del håndsømmen og effektiviserte tekstilbransjen. I årtusener har mennesker brukt nål og tråd til å sy tøy og lærstykker til klær, sko, innredning og seil til båter. Prydsøm eller broderi er en av de eldste måtene å dekorere tekstiler på. Ødelagte eller slitte tekstiler kan repareres ved å stoppe dem.
Singer
Fra 1939 – 1945 måtte Singer vente med symaskin-produksjonen for å produsere krigsvarer slik som bombesikter og gassmasker, men symaskin-produksjonen kom i gang igjen i 1945. I 1951 feiret Singer 100-årsjubileum. Det årlige salget hadde på den tiden nådd svimlende 307,8 millioner symaskiner! Singer ble registrert på New York børsen i 1958. Administrasjonen ble flyttet til R.C.A. bygningen i New York City i 1962. I 1966 toppet konsernsalget med en milliard dollar, men det antallet ble doblet i 1970 da konsernsalget nådde to milliarder.
Bernina
I 1890 åpnet Karl Friedrich Gegauft en brodeributikk og et verksted i Steckborn i Sveits, dette var for å produsere sin nye oppfinnelse en monogramsymaskin. I 1893 fant Friedrich opp den første kjedesting-maskinen i verden. Denne maskinen sydde 100 sting per minutt, og det var regnet som mye. I 1929 opprettet Friedrichs sønner, Fritz og Gustav, en ny fabrikk i Steckborn for å øke produksjonen. I 1932 ble en ny symaskin introdusert, nemlig Bernina 105, som var den første symaskinen som ble kalt Bernina. Symaskinen ble oppkalt etter fjellet som ligger ved Steckborn. Maskinens gode kvalitet førte til godt salg. Det var også på denne tiden selskapet ble navngitt til Bernina. I 1943 bygde Bernina den første friarm og sikksakksymaskinen i verden, Bernima 125, og dette videreførte tradisjonen med utvikling.
The Walking Dead (TV-serie)
Sesong 1
Sheriff Rick Grimes blir skutt under en skuddveksling, og havner i koma. Når han våkner, oppdager han at sykehuset er forlatt og ødelagt. En global epidemi er brutt ut, og har gjort størstedelen av befolkningen til zombie-lignende skapninger. Han kommer seg hjem, men finner huset sitt tomt. Et par overlevende han møter forteller ham om katastrofen og sender ham mot byen Atlanta, som skal være beskyttet av militæret. Når Rick ankommer byen finner han ut at dette ikke lenger er tilfellet, og må søke tilflukt fra zombiene i en forlatt stridsvogn. Gjennom radioen i stridsvognen får han kontakt med en annen overlevende, Glenn. Han leder Rick til gruppen sin som leter etter forsyninger. De kommer seg til slutt ut av byen og tilbake til en leir hvor Rick finner sin kone og sønn. Leiren er dessuten ledet av Ricks gode venn og tidligere kollega Shane Walsh.
Freden i Helsingborg
Partene møtes i Helsingborg
Erik Menved, den avsatte Birger Magnusson, hertugene Erik og Valdemar kom sammen i juli 1310 på Helsingborgs slott. Kong Håkon kunne ikke medvirke, men sendte en delegasjon til byen. I tillegg var blant annet hertug Kristoffer av Halland, greve Gerhard av Holstein og Henrik av Mecklenburg tilstede. Målet var blant annet å få slutt på kampene mellom Norge, Danmark og Sverige, dels å løse tvisten som fantes mellom Birger og hans to brødre som startet i og med Håtunaleken.
John Jacob Astor IV
Liv og virke
I 1894 skrev Astor en science fiction-roman om livet år 2000 på planetene Saturn og Jupiter, A Journey in Other Worlds Han utviklet også flere mekaniske apparater, for eksempel en turbinmotor.
Krigsordenen av det tyske kors
Nordmenn
Frontkjemperen Fredrik Jensen var den eneste nordmannen som mottok denne utmerkelsen i gull. , da han mottok denne 7. desember 1944 mens han tjenestegjorde som kompanisjef for 7./SS-Pz.Gren.Rgt 9 «GERMANIA». Dette gjorde at han ble den høyest dekorerte nordmannen på tysk side under andre verdenskrig.
Panserbataljonen
Symbol, motto og farger
Bataljonens motto er bitit fyrst, som betyr «slå først».
Kjennetegnene til Panserbataljonen er den svarte bereten og fargene gul og grønn, som alle kavalerister deler. Vernepliktige soldater i avdelingen kalles Dragoner.
Da taket til slutt forsvant
Da taket til slutt forsvant er et livealbum med Bjølsen Valsemølle. Albumet kom ut fredag 28. april 2017.
Lytkarino
Lytkarino ble grunnlagt som en landsby på første halvdel av 1400-tallet. Bystatus ble innvilget i 1957.
Andreas Hansen
Hansen var prestesønn og vokste opp i Levanger og Trondheim. Han tok artium i 1875, og ble cand.real. i 1881. Deretter arbeidet han fram til 1898 ved Universitetsbiblioteket i Oslo, etter hvert som amanuensis. Han tilhørte et positivistisk, darwinistisk miljø, som blant annet omfattet G.O. Sars, Ernst Sars og Amund Helland. Hansens foredrag Den yngre akademiske Slægt og de moderne Ideer i Det Norske Studentersamfund i 1882 er i sin tittel karakteristisk.
Torleif Haugland
Torleif Haugland (født 12. desember 1953) er en norsk apoteker og politiker (KrF). Han var ordfører i Tvedestrand kommune 1995–2003 og kommunestyremedlem 2003–2007.
Morecambe Bay
Morecambe Bay er en stor bukt nordvest i England, nesten rett øst for Isle of Man og like sør for Lake District nasjonalpark. Det er det største tidvannområdet med mudderflater og sand i hele Storbritannia, og dekker et område på 310 km².
Kirkegårdsboken
En mann dreper Nobody Owens familie mens han ennå er et spedbarn. Nobody, kalt Bod, krabber ut fra hjemmet og havner på kirkegården, hvor han blir tatt hånd om av vergene Silas og frøken Lupescu, som er en vampyr og en varulv. Fortellingen veksler deretter mellom de levendes hverdager - hvor Bod bare klarer seg såvidt, den nedgrodde kirkegården, og fantasylandskap skjult «nede i» noen av gravene. Boka består av åtte novelleaktige kapitler, som skildrer Bods liv i toårsintervaller fra spedbarn til tenåring. Det meste av boka handler om hverdager på og utenfor kirkegården. På 14-årsdagen får han vite at han er en utvalgt nøkkelperson i den store kampen vergene har kjempet mot de onde kreftene, helt siden tidenes morgen.
Morecambe Bay
Elvene Leven, Kent, Keer, Lune og Wyre renner ut i bukten, og de forskjellige esturiene danner flere halvøyer i bukta, som Humphrey Head.
I flere hundre år er det blitt utnevnt lokale guider for å krysse bukten. Vanskelighetene med å krysse bukten har ført til at landområdene på nordsiden ble isolerte på grunn av fjellene i Lake District. En kunne derfor bare nå disse områdene ved å gå på sanden over bukten, eller ta ferje, fram til Furness-jernbanen ble bygget i 1857. Denne går langs kanten av bukten, og krysser de ulike elvene. London-Glasgow-banen går også et kort stykke langs bukten, det eneste stedet hvor West Coast Main Line går langs sjøen.
Matías Rey
Han representerte Argentina i Sommer-OL 2016 i Rio de Janeiro, der han tok gull i herrenes turnering.
Johann Philipp Kirnberger
Musikk og betydning
Kirnbergers kammermusikk består stort sett av fløytesonater og triosonater, og det finnes en del perler blant disse. En fløytesonate i ess-moll er sannsynligvis hans mest betydelige verk. For tiden opplever Kirnbergers musikk en renessanse.
Den norsk-danske pianisten, kapellmesteren og komponisten Israel Gottlieb Wernicke studerte kontrapunkt hos Kirnberger.
Bałuty
Bałuty er den største, tidligere bydelen i Łódź med hensyn til innbyggertall. Den har et areal på 78,9 km², og beboes av 220 182 mennesker (31. desember 2005). Innenfor bydelens tidligere grenser finnes blant annet den nye jødiske kirkegård, varehuset Manufaktura og Łagiewniki-skogen.
Sjøområdet
Tankanleggene og naustene fra mellom- og etterkrigstiden er bevart, og hele det historiske miljøet Sjøområdet er vernet i medhold av Svalbardmiljøloven (eldre enn 1946).
I nyere tid har det vært en fast målestasjon utenfor Sjøområdet for marinbiologisk og oseanografisk forskning.
Ambala Sadar
Ambala Sadar er en by og kommune i delstaten Haryana i India.
Siegbert Hummel
Siegbert Hummel (født 18. juli 1908 i Rodewisch i Vogtland i Tyskland, død 28. mars 2001 i Röthenbach) var en tysk tibetolog, sinolog og kulturhistoriker. Hans verker satte fokus på den tibetanske kulturs eurasiske konteks, Bønreligionen, zhangzhungspråket og Gesareposet, Etter sitt abitur fra König-Albert-Gymnasium i Leipzig i 1932 studerte han teologi, filosofi, psykologi og kunsthistorie ved universitetene i Tübingen, Rostock, Leipzig og München fra 1932 til 1938. Fra 1938 til 1947 virket han i Leipzig og Dresden som luthersk prest, samtidig som han studerte kinesisk, japansk, tibetansk, mongolsk, etnologi og egyptologi. I 1948 tok han doktorgrad i sinologi ved Universitetet i Leipzig. I 1947 ble han kurator for Asia-avdelingen ved det etnografiske museum i Leipzig. Fra 1949 til 1955 var han museets direktør. Fra 1955 til han gikk i pensjon virket han som pastor for menigheten Plohn i Vogtland.
Abraham Lincoln
Tidlig politisk karriere og militærtjeneste
Han var representant fra Sangamon County i Illinois' delstatsforsamling (lovgivende) i fire sammenhengende perioder og ble leder av Illinois Whig Party. I 1837 protesterte han mot slaveriet for første gang i Illinois' delstatsforsamling og begrunnet standpunktet med at praksisen var «grunnlagt på urettferdighet og dårlig politikk.» Det var også dette året at Lincoln møtte Joshua Fry Speed, bonde og eiendomsinvestor, som snart ble en nær venn.
Ekteskap og familie
De andre av Lincolns barn ble alle født i Springfield og døde enten i barndommen eller i tenårene. Edward Baker Lincoln ble født 10. mars 1846 og døde 1. februar 1850 i Springfield. William «Willie» Wallace Lincoln ble født 21. desember 1850 og døde 20. februar 1862 i Washington, D.C., i løpet av Abraham Lincolns første periode som president. Thomas «Tad» Lincoln ble født 4. april 1853 og døde 16. juli 1871 i Chicago.
Hans siste dager
Lincoln ble skutt av John Wilkes Booth på langfredag 14. april 1865 under oppføringen av teaterstykket Our American Cousin i Fordteateret i Washington, D.C.
Peace Hotel
Nordbygningen
Før 1949 ble Cathay Hotel ansett som Shanghais mest fremstående hotell. Etter den kommunistiske maktovertakelse ble bygningen overatt av byregjeringen. I 1956 begynte man igjen med hotelldrift, under navnet Peace Hotel. Under kulturrevolusjonen var det blant annet fra dette huset at den såkalte firerbanden trakk i sine tråder.
Sørbygningen
Sørbygningen ble bygd som The Palace Building. Det var før kjent som Central Hotel. Central Hotel ble grunnlagt i 1850-årene. I 1903 ble huset ombygd, og ble til Palace Hotel. Det ble da til et seksetasjes hus, og var den høyeste bygningen da ved Nankinggaten. I 1909 ble første møte for The World Anti-Narcotics League avholdt her. I 1911, etter Xinhairevolusjonen, bodde Sun Yat-sen i dette hotellet og agiterte for revolusjonen.
Den nåværende bygning ble ferdig i 1908. Den har en grunnflate på 2 125 kvm, med samlet gulvareal i alle etasjer på 11 607 kvm. De seks etasjene rager 20 meter i været. Eksteriøret er i renessansestil. Hotellet hadde rundt 120 gjesterom, og hadde to heiser, som byens første. Under annen verdenskrig benyttet den japanske hær seg av huset. I 1947 ble det kjøpt av et kinesisk handelshus, som holdt det gående til kommunistene konfiskerte bygningen i 1952 og benyttet den som del av byregjeringen. I 1965 ble hotelldriften gjenopptatt, som del av Peace Hotel.